EkBass/fiwiki-20250220-pages-articles huggingface dataset:
New World (videopeli)

New World on Amazon Game Studiosin kehittämä ja julkaisema MMORPG. Peli on julkaistu vuonna Windowsille. New World on viivästynyt kahdesti COVID-19 pandemiasta johtuen ja pelin odotettiin tulevan keväällä 2021: pelin beta- versio oli saatavilla elokuussa 2020. New World on julkaistu maailmanlaajuisesti 28. syyskuuta 2021. Peliä suunniteltiin ilmaispeliksi, mutta julkaistiin kertamaksullisena (ei tilausmaksua). Pelissä oli yhtä aikaisesti viikonloppuna pelin julkaisuviikolla. Marraskuussa 2021 pelin sisäinen vaihtokauppa pelaajien välillä pysäytettiin kun huijaajat pyrkivät hyödyntämään virhettä joka tuplaa kultamäärän. == Pelaaminen == Peli sijoittuu hirviöiden asuttamalle saarelle nimeltä Aeternum, jossa pelaajat voivat pelata sekä yhdessä (PvE) että toisiaan vastaan (PvP). Saarella mystistä ainetta nimeltä azoth, joka toimii lähteenä monille maailman taikavoimille. Pelissä ei ole monien perinteisten roolipelien tapaan kiinteitä hahmoluokkia, vaan hahmoa voi muokata valitsemalla erilaisia aseita, parantamalla hahmon ominaisuuksia kokemuspisteillä ja käyttämällä aikaa taitoihin. Taistelussa voi käyttää taitoja: pelaajan on tähdättävä hyökkäykset ja väistettävä tai torjuttava vihollisten hyökkäykset. Taistelussa ajoituksella on merkitystä ja pelaaja voi voittaa korkeamman tason pelaajia PvP-taistelussa. == Vastaanotto == Peli on saanut IGN:n arvostelussa arvosanaksi 6/10. Pelin tehtäviä kutsuttiin itseään toistaviksi ja taistelu, joka on hauskaa alkuvaiheessa, muuttuu tylsäksi 50 tunnin jälkeen. Pelissä on hauskoja seikkailuja, mutta se riippuu halukkuudesta toistaa ja kerätä materiaaleja, sekä palvelimella olevan yhteisön elinvoimaisuudesta jatkuvassa ryhmittymien välisessä kilpailussa. == Lähteet == == Aiheesta muualla == * Luokka:Vuoden 2021 videopelit Luokka:MMORPG-pelit Luokka:Windows-pelit
Yhdesti yhtenäisyys

Yhdesti yhtenäisyys on yksi topologisen avaruuden ominaisuuksista. Topologinen avaruus on yhdesti yhtenäinen, jos se on polkuyhtenäinen ja jokainen kahden pisteen välillä oleva polku voidaan jatkuvasti muuttaa miksi tahansa toiseksi samojen pisteiden välillä kulkevaksi poluksi pysyen avaruuden sisällä. Vaihtoehtoisesti ilmaistuna yhdesti yhtenäisessä avaruudessa mikä tahansa suljettu lenkki voidaan kutistaa jatkuvasti pisteeksi pysyen koko ajan avaruuden sisällä. Intuitiivisesti ajateltuna yhdesti yhtenäisessä avaruudessa ei ole "reikiä". == Esimerkkejä == Tutkitaan kolmiulotteisen pallon kaksiulotteista pintaa. Mikä tahansa tällä pallonkuorella oleva lenkki voidaan kutistaa pisteeksi pysytellen koko ajan pallon kuorella. Sen sijaan esimerkiksi toruksen pinta ei ole yhdesti yhtenäinen, sillä sen ympäri piirrettyä lenkkiä ei voida kutistaa pisteeksi toruksen pinnalla pysyen. Myöskään täysi torus ei ole yhdesti yhtenäinen sen keskellä olevan reiän vuoksi. ==Lähteet== Luokka:Topologia
Mikä liberalismia vaivaa?

Mikä liberalismia vaivaa? on vuonna 2020 julkaistu tietokirja liberalismista. Kirjassa käsitellään liberalistisen kapitalismin nykytilaa ja kriisiä. Pontus Purokuru (s. 1987) on helsinkiläinen tietokirjailija ja aktivisti. Veikka Lahtinen (s. 1985) on suomalainen podcastaaja ja tietokirjailija. == Vastaanotto == Väitöskirjatutkija Marianne Sandelin kritisoi Niin & Näin -lehdessä teosta perustuvaksi "sellaisiin latteisiin ennakkoluuloihin, jotka he ovat suoraan omaksuneet niistä harvoista toisen käden lähteistä, joihin teoksessaan viittaavat." Sandelinin mukaan teoksen suurin ongelma on, että kirjoittajat "hyökkäävät siinä sellaista aatteellista traditiota vastaan, jota he eivät kaikesta päätellen tunne juuri lainkaan", mutta puutteistaan huolimatta teos onnistuu kuvaamaan osuvasti uusliberalismiin liittyviä asenteita ja käytänteitä. Toimittaja Miia Vistilä pitää kirjan kiinnostavimpana antina liberalismin poliittisten vaihtoehtojen esittelyjä. == Lähteet == Luokka:Suomalaiset politiikan tietokirjat Luokka:Vuoden 2020 kirjat
Ancervillen kantoni

Ancerville on Ranskassa yksi Meusen departementin kantoneista (yleisneuvoston vaalipiiri). Se käsittää 25 kuntaa ja sen alueella asui vuoden 2015 alussa 13 284 ihmistä. Ancervillen kantonin keskustoimisto on Ancervillen kunnassa. == Kunnat == Ancervillen kantonin kunnat: * Ancerville * Aulnois-en-Perthois * Baudonvilliers * Bazincourt-sur-Saulx * Brillon-en-Barrois * Cousances-les- Forges * Guerpont * Haironville * Juvigny-en-Perthois * Lavincourt * L'Isle- en-Rigault * Maulan * Montplonne * Nant-le-Grand * Nant-le-Petit * Rupt-aux- Nonains * Saudrupt * Savonnières-en-Perthois * Silmont * Sommelonne * Stainville * Tannois * Tronville-en-Barrois * Velaines * Ville-sur-Saulx == Lähteet == Luokka:Ranskan kantonit
Juhani Honkanen

Juhani Honkanen (s. 3. joulukuuta 1947 Lahti) on suomalainen kuvanveistäjä ja taidemaalari. Koko lapsuutensa ajan piirtämistä harrastanut Honkanen pääsi kymmenvuotiaana katselemaan Veikko Leppäsen työskentelyä saaden siitä ensimmäisen kipinän kuvanveistoon. Taidealaa hän opiskeli Lahden taideyhdistyksen piirustuskursseilla sekä tutustumalla nykytaiteeseen ja taidehistoriaan maailman museoissa ja taidekirjoja tutkimalla. Työuransa hän aloitti 13-vuotiaana rakennustöissä ja teki seuraavien reilun kymmenen vuoden aikana monenlaista käytännön työtä oppien siten taitoja, joista oli myöhemmin hyötyä patsaiden teossa. Uran vapaana taiteilijana Honkanen aloitti 25-vuotiaana 1972. Taidemaalareista Honkasen esikuvia ovat olleet suomalainen Werner Holmberg, norjalainen Hans Gude ja flaamilainen Peter Paul Rubens. Kuvanveistäjistä hän on ihaillut ranskalaisen Auguste Rodinin töitä. Maalausten aiheista luonto on Honkaselle ensisijainen. Hänen tuotantonsa on monipuolista, sillä hän on tehnyt akryyli-, akvarelli-, pastelli- ja öljymaalauksia sekä taidegrafiikkaa. Honkanen on käynyt maalaamassa aiheita Kuusamon luonnosta 1970-luvulta lähtien ja hän osti sieltä 2010-luvulla vanhan maatilan, johon kunnosti omin ja ystävien voimin Taidehovi-nimisen kulttuurikeskuksen. Toinen hänen elämänsä kiintopiste oli Hollolassa sijainnut Honkalinnan 1992 avattu galleria ja ateljeekoti, jossa on myös patsaspuisto. Vuonna 1915 perustettu ranskalainen Arts, Sciences, Lettres -järjestö palkitsi 2001 Honkasen hopeamitalilla veistoksista, jotka kiersivät vuoden ajan Ranskan eri kulttuurikeskuksissa. ==Töitä== Honkasen töitä on ollut lukuisissa yksityis- ja yhteisnäyttelyissä Suomessa ja muissa maissa. Hänen julkisista veistoksistaan tunnetuimmat ovat graniittisia tai pronssisia näköispatsaita eli mallinsa ulkomuotoa kuvaavia teoksia *Heikki Hasun patsas (2003) Anjalankoskella *Sulo Nurmelan patsas (2008) Haminan Vehkalahdella *Sotaorpo (2012) Lappeenrannassa *Kalevi Oikaraisen patsas (2014) Kuusamossa *Evakkoäiti (2015) Helsingissä *Juuso ja Sulo (2018) Kuusamossa. === Valokuvia julkisista teoksista === Tiedosto:Heikki Hasun patsas by Juhani Honkanen.JPG|Heikki Hasun patsas, 2003, Kouvola. Tiedosto:2527. Lappeenranta. A memorial to of war orphans1.jpg|Sotaorpo, 2012, Lappeenranta. Tiedosto:Kalevi Oikaraisen patsas by Juhani Honkanen 2014.JPG|Kalevi Oikairaisen patsas, 2014, Kuusamo. Tiedosto:Juhani Honkanen Evakkoäiti 2015.jpg|Evakkoäiti, 2015, Helsinki. Tiedosto:Juuso ja Sulo by Juhani Honkanen 2018.JPG|Juuso ja Sulo, 2018, Kuusamo. ==Lähteet== Luokka:Suomalaiset kuvanveistäjät Luokka:Suomalaiset taidemaalarit Luokka:Vuonna 1947 syntyneet Luokka:Elävät henkilöt
Launeen pumppuasema

Launeen pumppuasema on kaupungininsinööri Kaarlo Tavastin suunnittelema, vuonna 1909 valmistunut, Lahdessa sijaitseva rakennus. Pumppurakennus on koristeltu tiiliornamenteilla ja se on kulttuurihistoriallisesti arvokas. Pumppuasema sijoitettiin Launeelle vuonna 1909, koska ainoastaan tuo paikka todettiin sopivaksi vedenotolle vesijohtolaitosta perustettaessa. == Lähteet == Luokka:Lahden rakennukset ja rakennelmat Luokka:Laune
Linjama

Linjama on muun muassa seuraavien suomalaisten henkilöiden sukunimi: * Jaakko Linjama (1909–1983), säveltäjä * Jouko Linjama (1934–2022), säveltäjä * Jyrki Linjama (s. 1962), säveltäjä * Lenno Linjama eli Lenno (s. 1995), tuottaja-DJ
Kamisardit

Kamisardit olivat hugenotteja eli ranskalaisia protestantteja, jotka asuivat vuoristoisilla Cévennesin ja Vaunagen alueilla ja nousivat 1700-luvun alussa kapinaan protestanttien vainoja vastaan. Kamisardien kapina seurasi Ludvig XIV:n päätöstä kumota Nantesin edikti, mikä teki protestantismista laitonta. Kapina päättyi kuitenkin lopulta Ranskan monarkian voittoon.The war of the Camisards (1702-1710) Kalvinistisille ranskalaisille oikeudet palauttava Édit de Versailles säädettiin vasta vuonna 1787.Huguenotsweb: Édit de Versailles (7 novembre 1787)Edict of Toleration, November 1787 == Kamisardi-nimen taustaa == Cévennesin kapinallisille annetulla nimellä camisard on arveltu olevan kaksi alkuperää: camise, joka tarkoittaa kapinallisten vaatteidensa päällä pitämää paitaa (chemise) tai camus, mikä tarkoittaa polkuja (chemins), koska he tunsivat alueen ja kätketyt polut. Kamisardit kutsuivat itseään "Jumalan lapsiksi" (Enfants de Dieu). Katoliset ja aseellista kapinaa vastustaneet protestantit kutsuivat heitä myös "fanaatikoiksi". Noihin aikoihin Cévennesin alue ulottui Languedocin tasangolle asti, ja 1700-luvulla sotaa kutsuttiinkin Cévennesin sodaksi eikä kamisardien kapinaksi. ==Lähteet== Luokka:Kalvinismin historia Luokka:Kristinusko Ranskassa Luokka:Ranskan historia
Haplorrhini

Haplorrhini on kädellisten alalahko, joka sisältää apinat ja kummituseläimet.Britannica: Primate mammal classification == Ero puoliapinoihin == Haplorrhini-eläimillä on useita yhteisiä piirteitä, jotka erottavat ne kädellisten toisesta alalahkosta, puoliapinoista. Ensinnäkin Haplorrhini-lahkon eläimet ovat kaikki menettäneet C-vitamiinia tuottavan entsyymin toiminnan, kun taas puoliapinoilla entsyymi on säilynyt. Haplorrhini-eläimillä ylähuuli ei ole kiinnittynyt nenään eikä niillä ole ole pitkää kuonoa kuten puoliapinoilla. Lisäksi Haplorrhini-eläimillä aivojen suhde ruumiin kokoon on huomattavasti suurempi kuin puoliapinoilla ja niiden ensisijainen aisti on näkö, kun taas puoliapinoilla hajuaisti. Useimmat Haplorrhini-eläimet ovat päiväeläimiä; poikkeuksen tekevät kummituseläimet ja yöapinat. Puoliapinat ovat taas enimmäkseen yöeläimiä.University of Edinburgh: SUBORDER STREPSIRHINI == Lähteet == Luokka:Kädelliset
Vehmaisten koulu

Vehmaisten koulu on Tampereella sijaitseva alakoulu, jonka kanssa samassa rakennuksessa toimivat myös päiväkoti ja esiopetus. Syksyllä 2020 koulussa oli noin 300 esi- ja alakoululaista ja noin 160 päiväkotilaista. Koulun rehtorina toimii Jyrki Laine. Alkuperäinen Vehmaisten koulu rakennettiin vuonna 1968 ja purettiin pahojen, yli kymmenen vuotta jatkuneiden sisäilmaongelmien vuoksi vuonna 2015. Uusi koulu valmistui vuonna 2016. Vehmaisten koulussa on opiskellut suhteellisen paljon menestyneitä urheilijoita, kuten tennispelaaja Veli Paloheimo ja jääkiekkovalmentaja Karri Kivi, ja koulu on perustanut Vehmaisten Urheilijoiden kanssa yhteisen "Hall of Famen". == Lähteet == Luokka:Tampereen peruskoulut Luokka:Vehmainen
Rocky Linux

Rocky Linux on Linux-pohjainen käyttöjärjestelmä eli jakelupaketti, pitkällä 10 vuoden tukiajalla. Se perustuu Fedora Linuxiin ja Red Hat Enterprise Linuxiin. Rocky Linuxia hallinnoi ja kehittää voittoa tavoittelematon Rocky Enterprise Software Foundation. == Julkaisut == Versio Versio Julkaistu Tuen päättyminen Huomioita Green Obsidian Green Obsidian == Historia == 8\. joulukuuta 2020, Red Hat ilmoitti lopettavansa CentOS:n kehittämisen, joka on ollut tuotantovalmis Red Hat Enterprise Linuxin loppupään koontiversio, ja kertoi käyttöjärjestelmän tilalle tulevan uudemman ylävirran kehitysversion nimeltään "CentOS Stream". Vastauksena tähän CentOSn alkuperäinen perustaja, Gregory Kurtzer, ilmoitti kommettissaan CentOSn verkkosivustolla aloittavansa uuden projektin saavuttaakseen CentOSn alkuperäiset tavoitteet. Sen nimi valittiin kunnianosoituksena CentOSn varhaiselle perustajajäsenelle Rocky McGaughille. Joulukuun 12. päivään mennessä Rocky Linuxin koodivarastosta oli tullut GitHubin trendaavin koodivarasto. 20\. joulukuuta 2020, Rocky Linux ilmoitti, että tavoite ensimmäiselle julkaisulle oli maalis-toukokuussa 2021. 20. tammikuuta 2021, ilmoitettiin, että testipakettivarasto asetetaan yleisön saataville helmikuun loppuun mennessä ja että julkaisuehdokas oli tavoite julkaista maalikuun lopussa. Aikataulua kuitenkin lykättiin hieman ja 30. huhtikuuta 2021 ensimmäinen julkaisuehdokas julkaistiin virallisesti. Toinen julkaisuehdokas, viimeinen ennen version 8.4 vakaata julkaisua, julkaistiin 4. kesäkuuta 2021. 21. keskäkuuta 2021, julkaistiin vakaa julkaisu Rocky Linux 8.4 koodinimellä "Green Obsidian". == Katso myös == * Luettelo Linux- jakelupaketeista == Lähteet == == Aiheesta muualla == * Rocky Linuxin verkkosivusto * Rocky Linuxin dokumentaatio * Rocky Linuxin foorumi Luokka:Red Hat Linuxin johdannaiset
Koripallon naisten Euroopan-mestaruuskilpailut 2021

Vuoden 2021 koripallon naisten Euroopan-mestaruuskilpailut pelattiin Espanjan Valenciassa ja Ranskan Strasbourgissa 17.–27. kesäkuuta. EM-lopputurnaus pelattiin 38. kertaa ja siihen osallistui 16 maata. Mestaruuden voitti Serbia, joka voitti loppuottelussa Ranskan 63–54. Pronssiottelussa Belgia voitti Valko-Venäjän 77–69. Turnauksen arvokkain pelaaja oli Serbian Sonja Vasić ja paras korintekijä Bosnia ja Hertsegovinan Jonquel Jones. Heidän lisäkseen turnauksen tähdistökentälliseen valittiin Ranskan Endéné Miyem sekä Belgian Emma Meesseman ja Julie Allemand. == Loppusijoitukset == Sijoitus Maa Kultaa Hopeaa Pronssia 4\. 5\. 6\. 7\. 8\. 9\. 10\. 11\. 12\. 13\. 14\. 15\. 16\. == Lähteet == Luokka:Koripallon Euroopan-mestaruuskilpailut Luokka:Vuoden 2021 koripallo Luokka:Espanjan koripallo Luokka:Ranskan koripallo Luokka:Ranskan urheilutapahtumat Luokka:Valencian urheilu Luokka:Strasbourgin urheilu
Hannu Pyykkönen

Hannu Pyykkönen voi viitata seuraaviin henkilöihin: * Hannu Pyykkönen (s. 1950), rehtori * Hannu Pyykkönen (s. 1961), sarjakuvapiirtäjä * Hannu Pyykkönen, arkkitehti
La Haguen polttoaineen jälleenkäsittelylaitos

La Hague on ydinvoimaloiden käytetyn polttoaineen jälleenkäsittelylaitos, joka sijaitsee Normandiassa Ranskassa. Laitosalue on kolme kilometriä pitkä ja kilometrin leveä, ja se työllistää tuhansia ihmisiä. La Hague aloitti toimintansa vuonna 1966, ja se pystyy käsittelemään 1 700 tonnia polttoainetta vuodessa. Laitoksen omistaa Orano. Edellinen omistaja oli Areva ja sitä ennen Cogema. La Haguen toiminta perustuu Purex-prosessiin. Käytetty polttoaine leikataan palasiksi ja liuotetaan typpihappoon. Liuoksesta erotetaan kemiallisesti uraani, plutonium ja fissiotuotteet. Uraani ja plutonium voidaan käyttää uudelleen ydinvoimalan polttoaineena. Korkea-aktiiviset fissiotuotteet valetaan lasin sisään odottamaan loppusijoitusta. Ranskalaisen ydinpolttoaineen lisäksi La Haguessa on käsitelty myös Saksasta, Belgiasta, Hollannista, Sveitsistä ja Japanista tulevaa polttoainetta. Käsittelyn jälkeen radioaktiivinen jäte palautetaan lähtömaahan. Ympäristöjärjestöt ovat yrittäneet estää La Haguen ydinjätekuljetuksia etenkin Saksassa. La Hague on onnistunut vähentämään radioaktiivisia päästöjä ympäristöön. 1980-luvulla päästöt aiheuttivat lähialueen asukkaille noin 0,07 millisievertin säteilyannoksen vuodessa. 30 vuotta myöhemmin annos oli laskenut alle 0,02 millisievertiin vuodessa. La Haguen johtajan mukaan saman verran säteilyä saa lentomatkalla Pariisista New Yorkiin. Laitoksen päästöt ovat hyvin pieniä verrattuna luonnon taustasäteilyyn, joka aiheuttaa ranskalaisille keskimäärin 2,9 millisievertin säteilyannoksen vuodessa. ==Lähteet== == Aiheesta muualla == * Oranon verkkosivu käytetyn ydinpolttoaineen käsittelystä La Haguessa Luokka:Ranskan rakennukset ja rakennelmat Luokka:Ydinvoima Luokka:Manche
Belleville-sur-Meusen kantoni

Belleville-sur-Meuse on Ranskassa yksi Meusen departementin kantoneista (yleisneuvoston vaalipiiri). Se käsittää 28 kuntaa ja sen alueella asui vuoden 2015 alussa 9 287 ihmistä. Belleville-sur-Meusen kantonin keskustoimisto on Belleville-sur-Meusen kunnassa. == Kunnat == Belleville-sur-Meusen kantonin kunnat: * Abaucourt-Hautecourt * Beaumont-en-Verdunois * Belleville-sur-Meuse * Bezonvaux * Blanzée * Bras-sur-Meuse * Champneuville * Charny-sur-Meuse * Châtillon-sous-les-Côtes * Cumières-le-Mort-Homme * Damloup * Dieppe-sous- Douaumont * Douaumont-Vaux * Eix * Fleury-devant-Douaumont * Gincrey * Grimaucourt-en-Woëvre * Haumont-près-Samogneux * Louvemont-Côte-du-Poivre * Maucourt-sur-Orne * Mogeville * Moranville * Moulainville * Ornes * Samogneux * Thierville-sur-Meuse * Vacherauville == Lähteet == Luokka:Ranskan kantonit
Lombardian ympäriajo 2021

Lombardian ympäriajo 2021 oli järjestyksessään 115. maantiepyöräilyn Lombardian ympäriajo. Se käytiin 239 kilometrin reitillä Comosta Bergamoon 9. lokakuuta 2021. Kilpailu kuului UCI World Touriin. Tadej Pogačar karkasi kärkiryhmästä Passo di Gandan nousussa noin 35 kilometriä maalista. Hän sai myöhemmin seurakseen Fausto Masnadan, jonka kukisti loppukirissä. Adam Yates sijoittui kolmanneksi. Pogačarista tuli Fausto Coppin ja Eddy Merckxin jälkeen kolmas pyöräilijä, joka on voittanut samalla kaudella Ranskan ympäriajon ja kaksi niin sanottua monumenttia, eli merkittävintä yksipäiväistä kilpailua. == Tulokset == Lähteet: Pro Cycling Stats, Cyclingnews == Osallistuneet joukkueet == Lähde: Pro Cycling Stats == Lähteet == Luokka:Lombardian ympäriajo Luokka:Pyöräilykausi 2021
Gent–Wevelgem 2021

Gent–Wevelgem 2021 oli järjestyksessään 83. maantiepyöräilyn miesten Gent–Wevelgem-kilpailu. Se käytiin 250 kilometrin reitillä Ieperistä Wevelgemiin 28. maaliskuuta 2021. Kilpailu kuului UCI World Touriin. Wout van Aert voitti kilpailun oltuaan nopein seitsemän ajajan loppukirissä ennen Giacomo Nizzoloa ja Matteo Trentiniä., Cyclingnews == Osallistuneet joukkueet == Lähde: Pro Cycling Stats == Naisten kilpailu == Samana päivänä järjestettiin kymmenennen kerran naisten Gent–Wevelgem-kilpailu. Se käytiin 141,7 kilometrin reitillä Ieperistä Wevelgemiin. Kilpailu kuului UCI Women's World Touriin. Marianne Vos voitti kilpailun oltuaan pääjoukon loppukirissä nopein ennen Lotte Kopeckyä ja Lisa Brennaueria. == Naisten tulokset == Lähteet: Pro Cycling Stats, Cyclingnews == Osallistuneet joukkueet == Lähde: Pro Cycling Stats == Lähteet == Luokka:Gent–Wevelgem Luokka:Pyöräilykausi 2021
Fedora Project

Fedora Project on itsenäinen projekti, jonka tarkoituksena on koordinoida Fedora Linuxin kehitystä. == Lähteet == == Aiheesta muualla == * Fedora Projectin verkkosivusto ** Fedora Projectin keskustelupalsta Luokka:Vapaan ohjelmiston projektit
Haamuverkko

Haamuverkko tarkoittaa kadonnutta tai tarkoituksella hylättyä kalanpyydystä, joka muodostaa ympäristöongelman pyydystämällä kaloja, lintuja tai muita elollisia. Haamuverkkojen historia ulottuu pääasiassa 1900-luvulle, jolloin pyydyksiä alettiin valmistamaan luonnonkuitujen sijasta kestävämmästä muovista, jonka hajoaminen meressä on erittäin hidasta. Arvioiden mukaan noin 10 prosenttia kaikesta merten muovijätteestä on haamuverkkoja. Suomessa haamuverkkojen määrää tutkittiin ensimmäisen kerran vuonna 2019 Selkämerellä. Ympäristöjärjestö WWF:n vuoden 2020 raportin mukaan Tyynenmeren jätepyörteestä lähes puolet koostuu haamuverkoista. Maailmanlaajuisesti haamuverkot vahingoittavat erityisesti uhanalaisia eläimiä ja koralliriuttojen kaltaisia elinympäristöjä. == Lähteet == Luokka:Kalanpyydykset Luokka:Vesien saastuminen
Greenen piirikunta

Greenen piirikunta voi tarkoittaa seuraavia * Greenen piirikunta, piirikunta New Yorkin osavaltiossa * Greenen piirikunta, piirikunta Ohion osavaltiossa * Greenen piirikunta, piirikunta Virginian osavaltiossa
Konginkankaan kotiseutumuseo

Konginkankaan kotiseutumuseo on Konginkankaan alueeseen keskittyvä kotiseutumuseo Äänekoskella. Se toimii Konginkankaan kirkon edustalla sijaitsevassa vanhassa viljamakasiinissa, joka museoitiin vuonna 1953 ja kunnostettiin vuoden 1956 syksyyn mennessä. Museossa on yli seitsemänsadan esineen kokoelma. Konginkankaan kotiseutumuseon ylläpidosta vastaa Kömin Kilta ry -kotiseutuyhdistys. Konginkankaan kotiseutumuseon perusnäyttely keskittyy Konginkankaan historiaan, joka on esillä etenkin maatalouden esineistön ja valokuvien muodossa. Museossa on pidetty myös jokakesäinen erikoisnäyttely. == Lähteet == ==Aiheesta muualla== *Konginkankaan kotiseutumuseon perusnäyttely (virtuaalimuseo) Luokka:Äänekosken rakennukset ja rakennelmat Kotiseutumuseo Luokka:Suomen kotiseutumuseot
Deathloop

Deathloop on Arkane Studiosin kehittämä ja Bethesda Softworksin julkaisema ensimmäisen persoonan ammuntapeli, joka on julkaistu vuonna PlayStation 5:lle ja Windowsille. == Pelaaminen == Peli on jatkuvasti toistuva päivä, joka toistuu kunnes pelaaja onnistuu murhaamaan kahdeksan kohdetta. Kohteet tunnetaan nimellä Visionaries ja peli sijoittuu Blackreefin saarelle, jossa on 1960-luvun tyyliä muodissa, arkkitehtuurissa ja teknologiassa. Päähenkilö on Colt, jonka on murhattava kohteensa ennen päivän päättymistä ja sitä varten on selvitettävä kohteiden yksityiskohdat. == Kehitys == Arkane Studiosin perustajan Raphaël Colantonion mukaan Deathloop syntyi, kun julkaisija Bethesda pyysi studiota laittamaan Dishonored-pelisarjansa tauolle ja kokeilemaan jotain uutta. Näiden uusien elementtien haluttiin olevan sellaisia, joista studio voisi oppia, kuten moninpeli, mikromaksuja, roguelike-elementtejä ja ympäristöjen kierrättämistä. Arkane päätti keskittyä näihin elementteihin, etenkin koska sen Austinin studio oli saanut valmiiksi Preyn roguelike-tyylisen Mooncrash-lisäosan. Colantanion mukaan Deathloopista tuli lopulta vähintäänkin Dishonored 3:n kaltainen peli, kun projekti kasvoi ja muuntautui roguelike-tyyppiseksi kokonaisuudeksi. Peli kuitenkin piti sisällään monia alkujaan suunniteltuja uusia elementtejä, kuten moninpelin ja ympäristöjen uudelleenkäytön pienin muutoksin. == Vastaanotto == Peli on saanut IGN:n arvostelussa arvosanaksi täydet 10/10. Peli on saanut GameSpotin arvostelussa arvosanaksi täydet 10/10. == Palkinnot == Peli on saanut The Game Awardsin palkinnot parhaasta ohjauksesta sekä parhaasta taiteellisesta ohjauksesta. Peli on voittanut Critics' Choice Awardin Golden Joystick Awards -palkinnoissa. == Ääninäyttelijät == == Lähteet == == Aiheesta muualla == * * Luokka:Vuoden 2021 videopelit Luokka:PlayStation 5 -pelit Luokka:Windows-pelit
Luettelo Namibian joista

Luettelo Namibian joista, lueteltuina vesistöjen mukaan. ==Laskee Atlantin valtamereen== * Hoanib ** Aap ** Ganamub ** Mudorib ** Ombonde *** Honib *** Otjovasandu ** Otjitaimo ** Tsuchub * Hoarusib * Huab ** Aba Huab ** Klein Omaruru ** Klip-joki ** Ongwati *** Kakatswa ** Sout * Khumib * Koigab ** Gui- Tsawisib ** Springbok-joki * Kuiseb ** Chausib ** Gaub *** Ubib ** Goagos ** Gomab ** Koam ** Nausgomab ** Ojab * Kunenejoki * Messum * Omaruru (joki) ** Goab ** Leeu ** Okandjou ** Otjimakuru ** Spitzkop (joki) * Oranje ** Fish River ** Konkiep ** Löwen ** Molopo (Etelä-Afrikka, Botswana) *** Nossob **** Auob ***** Oanob ***** Olifants-joki ***** Skaap **** Musta Nossob **** Pieni Nossob **** Valkoinen Nossob * Orawab * Swakop (joki) ** Gami Kaub ** Kaan ** Khan (joki) *** Etiro *** Slang-joki ** Omusema ** Otjiseva ** Sney ** Tsaobis * Ugab ** Erundu ** Goantagab ** Okomize ** Ozongombo ** Uis (joki) * Uniab ** Aub *** Barab ** Kaikams ** Kawakab ** Urenindes ** Obob ==Laskee Intian valtamereen== * Sambesi ** Kwando (tai Linyanti tai Chobe) ==Laskee laskujoettomiin altaisiin== ===Arasabin tasanko=== * Arasabjoki === Etoshan tasanko === * Akazulu * Cuvelai * Ekuma * Etosha (joki) * Nipele * Okatana (joki) * Omuramba Owambo * Omuthiya (joki) * Oshigambo-joki === Koichabin tasanko === * Koichab === Okaun suo === * Munutum === Okavangon suisto === * Eiseb * Epukiro * Daneib * Khaudom * Nhoma * Okavango (joki) ** Mpungu (joki) ** Omatako Omuramba * Otjozondjou === Sossusvlei === * Tsauchab ** Zebra-joki === Tsondabvlei === * Tsondab ** Diep-joki ** Koireb ** Noab === Nimettömät tasangot === * Duwisib == Haihtuu ilmaan aavikoilla == ===Kalahari=== * Chapmaninjoki * Rietfontein-joki ===Namib=== * Kaukausib * Hunkab * Nadas-joki * Ondusengo * Sechomib * Tumas * Uguchab == Aakkosellinen luettelo == Akazulu ∘ Arasab ∘ Auob Chapmaninjoki ∘ Cuvelai Daneib ∘ Duwisib Eiseb ∘ Ekuma ∘ Etosha-joki ∘ Epukiro Fish River Hoanib ∘ Hoarisib ∘ Huab ∘ Hunkab Kaukausib ∘ Khan (joki) ∘ Khaudom ∘ Khumib ∘ Koigab ∘ Koichab ∘ Konkiep ∘ Kuiseb ∘ Kunenejoki ∘ Kwando Löwen-joki Messum ∘ Mpungu-joki ∘ Munutum Nadas-joki ∘ Nhoma ∘ Nipele ∘ Nossob Oanob ∘ Olifants-joki ∘ Okatana (joki) ∘ Okavango (joki) ∘ Omaruru (joki) ∘ Omatako Omuramba ∘ Omuramba Owambo ∘ Omuthiya (joki) ∘ Ondusengo ∘ Oranje ∘ Orawab ∘ Oshigambo-joki ∘ Otjozondjou Rietfontein-joki Sambesi ∘ Sechomib ∘ Skaap ∘ Swakop (joki) Tsauchab ∘ Tsondab ∘ Tumas Ugab ∘ Uguchab ∘ Uniab ==Lähteet== *
Itävallan ja Turkin suhteet

Itävallan ja Turkin suhteiden alkupiste on epäonnistunut Wienin piiritys 1529. Sen jälkeen turkkilaiset ja Itävalta olivat toistuvasti vastakkain.Itävalta. Otavan Iso tietosanakirja, osa 3, palsta 1458. Helsinki: Otava 1965 Itävallan suurlähetystö sijaitsee Ankarassa ja Turkin suurlähetystö Wienissä. Itävallan Ankaran-suurlähettiläänä toimii Johannes Wimmer. Turkin Wienin- suurlähettiläänä toimii Ozan Ceyhun. == Lähteet == Luokka:Itävallan kahdenväliset suhteet Luokka:Turkin kahdenväliset suhteet
La Hague

pienoiskuva|La Haguen matkailutoimisto Beaumont-Haguessa. La Hague on kunta Luoteis-Ranskassa Manchen departementissa. Kunnassa on 11 387 asukasta (2018)La Hague Insee.fr. Viitattu 16.1.2022 . Kunta muodostui vuoden 2017 alusta liittämällä yhteen useita kuntia.Arrêté préfectoral 27.9.2016. Viitattu 16.1.2022 ==Liitetyt kunnat== Beaumont-Hague (keskushallinnon sijainti), Acqueville, Auderville, Biville, Branville-Hague, Digulleville, Éculleville, Flottemanville-Hague, Gréville-Hague, Herqueville, Jobourg, Omonville-la- Petite, Omonville-la-Rogue, Sainte-Croix-Hague, Saint-Germain-des-Vaux, Tonneville, Urville-Nacqueville, Vasteville ja Vauville. ==Lähteet== ==Aiheesta muualla== Luokka:Ranskan kunnat
Snowdrop (televisiosarja)

Snowdrop () on televisioyhtiö JTBC:n esittämä eteläkorealainen draamasarja. Sen päärooleissa ovat Jung Hae-in, Kim Ji-soo, Jang Seung-jo, Yoon Se-ah, Kim Hye-yoon, Jung Yoo-jin ja Yoo In-na. == Näyttelijät == ==Lähteet== == Aiheesta muualla == * Viralliset kotisivut Luokka:Eteläkorealaiset draamasarjat Luokka:Eteläkorealaiset komediasarjat Luokka:2020-luvun televisiosarjat Luokka:JTBC:n televisiosarjat Luokka:Disney+-alkuperäissarjat
Cajamarcan taistelu

Cajamarcan taistelu oli espanjalaiskonkistadori Francisco Pizarron joukkojen Cajamarcassa järjestämä väijytys 16. marraskuuta 1532, jonka toisena osapuolena olivat inkakuningas Atahualpa sekä hänen joukkonsa. Espanjalaisten murskavoitto vaikutti huomattavasti inkavaltakunnan tuhoutumiseen ja eurooppalaisen kolonisaation syntymiseen Etelä-Amerikkaan. Pizarro luotti yllätyksen ja järkytyksen tuomiin etuihin, joita hevoset, tuliaseet, rautaiset aseet ja panssarit olivat antaneet hänen maanmiehilleen kaikkialla Amerikassa. Pizarro pysyi rauhallisena, kun Atahuallpa ja hänen esikuntansa tulivat ulos neuvottelemaan ja hylkäsivät halveksuen hänen väitteensä siitä, että hän oli tuonut sanan oikeasta Jumalasta. Kun inkakuninkaalle ojennettiin rukouskirja, hän heitti sen maahan. Tämän jälkeen espanjalaiset joukot avasivat tulen ja heittäytyivät hämmästyneen inkojen henkivartijan kimppuun. He ampuivat musketeillaan, viiltelivät ja iskivät miekoillaan ja surmasivat 7 000 inkaa; yksikään Pizarron joukoista ei loukkaantunut vakavasti. == Lähteet == Luokka:Espanjan taistelut Luokka:Inkat Luokka:1532
Talonen

Talonen on sukunimi, joka on muun muassa seuraavilla suomalaisilla henkilöillä: *Jouko Talonen (s. 1953), teologi ja professori *Pentti Talonen (1935−2010), diplomi-insinööri ja teollisuusjohtaja *Sanna Talonen (s. 1984), jalkapalloilija *Terttu Talonen (o.s. Vilhola) (1941−2013), dramaturgi, tuottaja, ohjaaja, kääntäjä ja toimituspäällikkö
Mauno Kannari

Mauno Ilmari Kannari (19. elokuuta 1922 Kiikka – 12. heinäkuuta 2008 Helsinki) oli suomalainen insinööri ja tutkimuskeskuksen johtaja, joka sai teollisuusneuvoksen arvonimen. Kannarin vanhemmat olivat kansakoulunopettaja, talousneuvos Taavi Kannari ja Martta Sitari ja puoliso vuodesta 1949 terveyssisar Maija Halli. Ylioppilaaksi Kannari tuli 1941 Tyrvään yhteiskoulusta. Kannari palveli vapaaehtoisena SS-sotilaana Saksan sotavoimissa 1941–1943 ja toimi suomalaisten SS-veteraanien Veljesapu- Perinneyhdistyksen puheenjohtajana 1970-luvulla. Diplomi-insinööriksi hän valmistui 1951 Teknillisen korkeakoulun koneenrakennusosastolta. Toimittuaan ensin Metalliteos-yhtiössä ja Järvenpään Invalidien ammattihuoltolaitoksen rehtorina hän tuli 1954 osuusteurastamojen palvelukseen Tuottajain Lihakeskuskunnan ja osuusteurastamojen perustaman tutkimuslaitoksen teknisen osaston johtajaksi. Tuottajain Lihakeskuskunnan apulaisjohtajana ja teknisenä johtajana Kannari toimi 1956–1960. Kun osuusteurastamoiden tutkimuslaitos yhdistettiin 1961 Lihateollisuusopiston ja Tuottajain Lihakeskuskunnan teknillisen osaston kanssa Lihateolliseksi tutkimuskeskukseksi, Kannarista tuli sen toiminnanjohtaja. Tutkimuskeskuksessa harjoitettiin sekä lihan että sen käsittelyn ja tuotannon tutkimusta, tarjottiin koulutusta ja neuvontaa sekä tuettiin tuotekehitystä, vaikka varsinainen tuotekehityspäällikkö sinne palkattiinkin vasta 1979. Kannari, joka sai teollisuusneuvoksen arvonimen 1984, johti tutkimuskeskusta aina vuoteen 1985 asti eli yli kaksikymmentä vuotta. Sotilasarvoltaan Kannari oli reservin luutnantti (1951).Kuka kukin on 1978, s. 348. Viitattu 16.1.2022. ==Lähteet== Luokka:Suomalaiset insinöörit Luokka:Suomen oppilaitosten rehtorit Luokka:Suomalaiset elinkeinoelämän vaikuttajat Luokka:Suomalaiset SS-sotilaat Luokka:Vuonna 1922 syntyneet Luokka:Vuonna 2008 kuolleet
Cirié

Cirié () on kunta Italiassa Piemonten alueella sijaitsevassa Torinon metropolikaupungissa.Cirié Sapere.it Cirié Enciclopedia Treccani Cirié Turismo Torino Vuoden 2021 alussa kunnassa oli 18 100 asukasta. ==Lähteet== ==Aiheesta muualla== Luokka:Torinon metropolikaupungin kunnat
Yrjö Karjalainen

Yrjö Hemming Karjalainen (20. maaliskuuta 1907 Helsinki – 24. huhtikuuta 1982 Espoo) oli suomalainen insinööri, virkamies, yrittäjä ja yritysjohtaja, joka sai teollisuusneuvoksen arvonimen. Karjalaisen vanhemmat olivat isännöitsijä Hemming Karjalainen ja Anna Sofia Kukkonen ja puoliso vuodesta 1933 Aino Ester Leponiemi. Karjalainen tuli ylioppilaaksi Kallion yhteiskoulusta 1926 ja valmistui diplomi-insinööriksi Teknillisen korkeakoulun rakennusinsinööriosastolta 1932. Valmistuttuaan hän oli Joensuussa Karjalan tie- ja vesirakennuspiirin ylimääräinen insinööri, vuodesta 1936 Turussa Crichton-Vulcanin suunittelija ja vuodesta 1937 Helsingissä OTK:n rakennuspäällikkö ja teknillisen osaston apulaisjohtaja. Vuonna 1940 Karjalaisesta tuli Teljän Tehtaat -yhtiöön kuuluneen väestönsuojiin erikoistuneen Suojarakenne-yrityksen teknillinen johtaja ja sotien jälkeen Kulkulaitosten ja yleisten töiden ministeriön rakennusasian osaston eli Kymron tuotanto-osaston johtaja sekä samalla Sotevan vakuutusasiantuntija. Valmetin rakennuspäälliköksi hän siirtyi kuitenkin jo 1946 ja Olympiarakennustoimiston päälliköksi 1949, missä tehtävässä hän vastasi muun muassa Olympiakylän rakentamisesta. Oman Rakennus- ja insinööritoimisto Yrjö Karjalainen -yhtiön Karjalainen perusti 1952. Yhtiö toteutti monia asuin-, liike- ja julkisia kiinteistö- ja infrastruktuurikohteita kuten VTT:n toimitiloja Otaniemeen, Yleisradion ensimmäiset televisiostudiot Pasilaan, Kulosaaren sillat, Hanasaaren hiililaiturit ja Leuhunkosken voimalaitoksen. Yhtiöjärjestelyjen seurauksena Karjalainen jäi pois yrityksen toiminnasta 1960-luvun puoliväliin mennessä ja sen johtoon tuli Kauko Rastas. Teollisuusneuvoksen arvonimen myös rakennusalan yhteistyöhön ja järjestötoimintaan näkyvästi osallistunut Karjalainen sai vuonna 1961. ==Lähteet== Luokka:Suomalaiset insinöörit Luokka:Suomalaiset virkamiehet Luokka:Suomalaiset yrittäjät Luokka:Suomalaiset yritysjohtajat Luokka:Vuonna 1907 syntyneet Luokka:Vuonna 1982 kuolleet
Anna S. Þorvaldsdóttir

Anna Sigríður Þorvaldsdóttir (s. 11. heinäkuuta 1977) on islantilainen säveltäjä.Anna Þorvaldsdóttir ÍSMÚS Anna sai taiteiden kandidaatin arvon sävellyksessä Islannin taideakatemiasta vuonna 2004. Hän eteni sävellys pääaineenaan maisteriksi Kalifornian yliopistosta, San Diegosta vuonna 2008 ja sitten filosofian tohtoriksi samasta yliopistosta vuonna 2011.Anna Thorvaldsdottir Academia.edu Anna sai vuonna 2012 Pohjoismaiden neuvoston musiikkipalkinnon orkesteriteoksellaan Dreaming.Anna Thorvaldsdóttir Archive.ph: Nordic Council Music Prize == Lähteet == Luokka:Islantilaiset säveltäjät Luokka:Vuonna 1977 syntyneet Luokka:Elävät henkilöt
Amstel Gold Race 2021

Amstel Gold Race 2021 oli järjestyksessään 55. maantiepyöräilyn miesten Amstel Gold Race -kilpailu. Se käytiin 218,6 kilometrin reitillä Valkenburgista Berg en Terblijtiin 18. huhtikuuta 2021. Kilpailu kuului UCI World Touriin. Wout van Aert voitti kilpailun maalikameratarkastuksen jälkeen ennen Tom Pidcockia, Maximilian Schachmann sijoittui kolmanneksi. Kolmikko oli irronnut kärkiryhmästä 15 kilometriä ennen maalia. == Miesten tulokset == == Osallistuneet joukkueet == == Naisten kilpailu == Samana päivänä käytiin seitsemäs naisten Amstel Gold Race 116,3 kilometrin reitillä Valkenburgista Berg en Terblijtiin. Kilpailu kuului UCI Women's World Touriin. Marianne Vos voitti kilpailun oltuaan loppukirissä vahvin ennen Demi Volleringiä ja Annemiek van Vleutenia. == Naisten tulokset == == Osallistuneet joukkueet == == Lähteet == Luokka:Amstel Gold Race Luokka:Pyöräilykausi 2021
Shashikala

Shashikala Saigal (o.s. Jawalkar; 4. elokuuta 1932 Solapur – 4. huhtikuuta 2021 Mumbai) oli intialainen näyttelijä, joka työskenteli elokuvissa ja televisiossa pääasiassa hindiksi, mutta myös äidinkielellään marathiksi. Hän tuli tunnetuksi erityisesti vamppimaisista rooleistaan. Hän voitti kaksi parhaan naissivuosan Filmfare Awards -palkintoa elokuvista Aarti (1962) ja Gumrah (1963). Intian valtio myönsi hänelle Padma Shri -palkinnon vuonna 2007. == Yksityiselämä == Shashikala syntyi hindulaiseen marathiperheeseen, mutta kääntyi myöhemmin kristinuskoon. Hän oli naimisissa Om Prakash Saigalin kanssa ja heillä oli kaksi tytärtä. == Valikoitu filmografia == * Sujata (1959) * Aarti (1962) * Gumrah (1963) * Ayee Milan Ki Bela (1964) * Himalay Ki God Mein (1965) * Waqt (1965) * Phool Aur Patthar (1966) * Anupama (1966) * Neel Kamal (1968) * Rahgir (1969) * Sargam (1979) * Khubsoorat (1980) * Kranti (1981) * Souten (1983) * K3G – Ilon päiviä, surun päiviä (2001) * Mujhse Shaadi Karogi (2004) == Palkinnot == * Bengal Film Journalists’ Association Awards ** 1962: Paras naissivuosa (hindi) – Aarti ** 1963: Paras naissivuosa (hindi) – Gumrah ** 1969: Paras naissivuosa (hindi) – Rahgir * Filmfare Awards ** 1963: Paras naissivuosa – Aarti ** 1964: Paras naissivuosa – Gumrah *** Ehdokkuudet **** 1960: Paras naissivuosa – Sujata **** 1965: Paras naissivuosa – Ayee Milan Ki Bela **** 1966: Paras naissivuosa – Himalay Ki God Mein **** 1967: Paras naissivuosa – Phool Aur Patthar **** 1967: Paras naissivuosa – Anupama **** 1969: Paras naissivuosa – Neel Kamal * Siviilipalkinnot ** 2007: Padma Shri == Lähteet == == Aiheesta muualla == * * Luokka:Intialaiset näyttelijät Luokka:Vuonna 1932 syntyneet Luokka:Vuonna 2021 kuolleet
Nappa (sukunimi)

Nappa on sukunimi, joka on muun muassa seuraavilla suomalaisilla henkilöillä: *Kaisa Nappa (s. 1939), yleisurheilija *Kati Nappa (1947−2022), kotitalousopettaja, ruokatoimittaja ja ruokakulttuurin edistäjä
Viktor Kilpinen

Viktor Kilpinen (25. helmikuuta 1865 Maaria – 2. huhtikuuta 1935 Jyväskylä) oli suomalainen Jyväskylässä vaikuttanut johtaja ja muinaisesineiden keräilijä.Viktor Kilpinen, Keskisuomalainen, 03.04.1935, nro 77, s. 2, Kansalliskirjaston digitaaliset aineistot Pitkän päivätyön liikealalla muun muassa Keski-Suomen Rautakaupan talousosaston johtajana tehnyt Kilpinen tunnettiin Jyväskylässä ja muuallakin Suomessa etenkin liikkeiden näyteikkunoiden koristelusuunnitelmistaan. Kilpinen oli jo vuonna 1900 osallistunut tällä alalla Pariisin maailmannäyttelyyn. Kilpinen kokosi matkoillaan kokoelmiinsa vanhoja rahoja, aseita sekä koriste-esineitä ja kansatieteellisiä esineitä. Hän keräsi merkittävän 5 000 esineen kokoelman ja lahjoitti sen vuonna 1932 Keski-Suomen museolle. Kilpinen oli myös taidemesenaatti, hän tuki taloudellisesti muun muassa kuvanveistäjä Oskar Raja-ahoa. Kilpinen asui 1920- ja 1930-luvuilla Jyväskylässä vuonna 1910 rakennetussa Halosen harmonitehtaan talossa, jossa hän säilytti myös esinekokoelmaansa.Viktor Kilpinen 70-vuotias, Keskisuomalainen, 24.02.1935, nro 46, s. 3, Kansalliskirjaston digitaaliset aineistotErään miehen "kärpänen". Arvokas lahjoitus Keski-Suomen maakuntamuseolle, Kansan kuvalehti, 26.02.1932, nro 9, s. 24, Kansalliskirjaston digitaaliset aineistotHenkilötietoja, Sisä-Suomi, 25.02.1925, nro 46, s. 2, Kansalliskirjaston digitaaliset aineistotHarmoonin tarina, Harmooni Restaurant Viktor Kilpinen kuoli sydänkohtaukseen huhtikuussa 1935 70-vuotiaana. == Lähteet == Luokka:Suomalaiset yritysjohtajat Luokka:Suomalaiset keräilijät Luokka:Suomalaiset lahjoittajat Luokka:Vuonna 1865 syntyneet Luokka:Vuonna 1935 kuolleet
Anna Pastak

Anna Pastak (o.s. Vanhanen, s. 28. elokuuta 1988) on suomalainen bloginpitäjä, joka piti matkailuun ja muotiin keskittynyttä Mungolife-blogia vuosina 2008–2022. Blogi oli vuonna 2013 Suomen suosituimpia noin 60 000 viikoittaisella lukijallaan. Myöhemmin Pastak siirtyi lapsiperhebloggaajaksi ja julkaisi myös kuvapalvelu Instagramissa. Pastak on saanut Mainonnan eettiseltä neuvostolta useita huomautuksia, enimmäkseen vaatteiden ja koriste- esineiden piilomainonnasta. Hän on kirjoittanut myös kolumneja Savon Sanomiin. == Yksityiselämä == Anna Pastak syntyi Neuvostoliitossa ja muutti lapsena Suomeen. Pastak kasvoi Helsingin Kontulassa. Pastak on valmistunut University of the Arts Londonin College of Fashionista pääaineenaan muodin johtaminen. Tultuaan takaisin Suomeen Pastak muutti Kuopioon ja sen jälkeen Pirkanmaalle. Pastak on naimisissa, ja hänellä on kolme lasta. == Somekohu == Tammikuussa 2022 Pastak sai osakseen laajaa some-kritiikkiä kirjoittaessaan Instagram- videotarinaansa laittaneensa lapsensa pelkässä vaipassa pakkaseen rauhoittumaan. == Lähteet == Luokka:Suomalaiset bloginpitäjät Luokka:Suomen venäläiset Luokka:Vuonna 1988 syntyneet Luokka:Elävät henkilöt
Leppävaaran radioasema

Leppävaaran radioasema oli posti- ja lennätinlaitoksen radioasema, joka valmistui 1931 Espoon Leppävaaraan nykyisen Majurinkadun ja Majurinkujan risteyksen sijaintipaikalle.Posti- ja Lennätinlaitoksen (PLL) Leppävaaran radioasema vuonna 1931, Museovirasto, Historian kuvakokoelma, Pietisen kokoelma (Finna)Suomen "Geltow". Leppävaaran vastaanottoasema, Kansan kuvalehti, 04.03.1932, nro 10, s. 10, Kansalliskirjaston digitaaliset aineistot G. Wikströmin suunnittelma asema valmistui alun perin lennätinradioliikenteen vastaanottoasemaksi ja sen avulla pidettiin yhteyttä maailman merillä liikkuneisiin suomalaisiin kauppalaivoihin. Aseman laitteistona oli kolme Marconi-tyyppistä liikennevastaanotinta sekä kehäantenni ja kaksi puista antennimastoa. Koska lähiseudun kasvava asutus alkoi häiritä aseman toimintaa, vastaanottoasema siirrettiin Keimolaan vuonna 1952 ja samalla Leppävaaran radioasema automatisoitiin ja muutettiin lähetysasemaksi. Radioasema poistui käytöstä lopullisesti vuonna 2016 kun laivaradiotoiminta päättyi satelliittiyhteyksien tultua käyttöön. Comtower Finland Oy purki asemalla viimeksi olleen matkapuhelinmaston ja rakensi korvaavan tukiaseman Vermon raviradan alueelle.Comtower Finland Oy : Leppävaaran radioasema, Google cache-sivu, alkuperäinen sivu ei enää saatavillaLeppävaaran kotikaupunkipolut, 17. Leppävaaran radioasema == Lähteet == Luokka:Espoon rakennukset ja rakennelmat Luokka:Radiotoiminta
Israelin parlamenttivaalit 2021

Israelin parlamenttivaalit 2021 pidettiin 23. maaliskuuta 2021. Niissä valittiin Israelin parlamentin eli knessetin kaikki 120 edustajaa. Benjamin Netanjahun Likud pysyi suurimpana puolueena, mutta hallituksen muodosti Yesh Atidin puheenjohtajan Yair Lapidin ja Yaminan puheenjohtajan Naftali Bennettin johtama liittouma; tämä päätti Likudin vuodesta 2009 kestäneen kauden hallituksessa. Vaalit järjestettiin, koska Netanjahun hallituksen budjettiesitys äänestettiin joulukuussa 2020 knessetissä kumoon, ja hallitus hajotettiin. == Vaalitapa == Knessetin vaaleissa koko Israel muodostaa yhden vaalipiirin, josta ehdokkaat valitaan suljetulla suhteellisella listavaalilla käyttäen. Äänikynnys on 3,5 prosenttia. Seuraavat puolueet olivat muodostaneet vaalilittoja: * Yamina ja Uusi Toivo * Yesh Atid ja Jisrael Beiteinu * Sininen ja valkoinen ja Uusi talouspuolue * Likud ja Uskonnollinen sionistipuolue * Työväenpuolue ja Meretz * Shas ja Yhdistynyt Tooran juutalaisuus == Tulokset == Puolue Ääniä % Paikkoja Muutos Likud 1 066 892 24,19 30 7 Yesh Atid 614 112 13,93 17 7 Shas 316 008 7,17 9 Sininen ja valkoinen 292 257 6,63 8 6 Yamina 273 836 6,21 7 4 Työväenpuolue 268 767 6,09 7 4 Yhdistynyt Tooran juutalaisuus 248 391 5,63 7 Jisrael Beiteinu 248 370 5,63 7 Uskonnollinen sionistipuolue 225 641 5,12 6 4 Yhteislista 212 583 4,82 6 5 Uusi Toivo 209 161 4,74 6 uusi Meretz 202 218 4,59 6 3 Yhdistynyt arabilista 167 064 3,79 4 Muut 64 752 0,01 0 Yhteensä 4 410 052 100,0 120 0 Lähde: == Lähteet == Parlamenttivaalit 2021 Luokka:Vuoden 2021 vaalit
Matti Karjanlahti

Matias (Matti) Hemmi Karjanlahti (4. helmikuuta 1908 Kauhava – 7. kesäkuuta 1974 Helsinki) oli suomalainen rakennusmestari, yrittäjä ja yritysjohtaja, joka sai teollisuusneuvoksen arvonimen. Kauhavalla syntyneen Karjanlahden puolisot olivat 1940–1944 Essi Maria Högman ja vuodesta 1951 Kerttu Katri Aliisa Parvia. Karjanlahti teki kansakoulun käytyään rakennustöitä, mutta suoritti sitten Vaasassa teollisuuskoulun, josta hän valmistui rakennusmestariksi 1937. Jo edellisenä vuonna hän oli muuttanut Helsinkiin ja ryhtynyt urakoimaan siellä rakennuksia. Sota-aikana hän oli puolustuslaitoksen rakennustöissä, osallistuen muun muassa Kivennavan sotakirkon rakentamiseen. Karjanlahti perusti 1954 M. Karjanlahden Rakennustoimisto -yhtiön, sittemmin Karjanlahti-yhtiö, joka rakensi useita asuin-, liike- ja teollisuuskiinteistöjä muun muassa Helsingin ydinkeskustaan, kuten Eliel Muoniovaaran suunnitteleman Aikatalon vuonna 1961. Yrityksellä oli myös useita seurakuntien ja uskonnollisten yhdistysten työkohteita, kuten Pyhän Marian kirkon rakentaminen ja Uspenskin katedraalin korjaustyöt. Teollisuusneuvoksen arvonimen Karjanlahti sai 1965. Sairastuttuaan vuosikymmenen lopulla hän jättäytyi pois liiketoiminnasta, mukaan lukien yhteisyritys, jonka hän oli perustanut veljensä Toivo Karjanlahden kanssa. Molempien yritysten toiminta loppui kokonaan 1970-luvun alussa.Kuolleita. Helsingin Sanomat, 12.6.1974, s. 17. ==Lähteet== Luokka:Suomalaiset rakennusmestarit Luokka:Suomalaiset yrittäjät Luokka:Suomalaiset yritysjohtajat Luokka:Vuonna 1908 syntyneet Luokka:Vuonna 1974 kuolleet
Krottimonni

Krottimonni (Lophiosilurus alexandri) on mehiläismonneihin kuuluva kalalaji. Lajia tavataan uhanalaisena makeista vesistä Etelä-Amerikasta. ==Koko ja ulkonäkö== Krottimonni voi kasvaa suurimmillaan noin 72 cm pitkäksi, mutta jää yleensä alle 50 cm pitkäksi. Lajin ruumis on suuri- ja litteäpäinen ja kala voi painaa 5-8 kg. Silmät sijaitsevat selässä ja suu on hyvin kookas. Krottimonnilla on rasvaevä. Laji on väriltään ruskea tai harmahtava ja ihossa on useita nystyjä. ==Levinneisyys ja elintavat== Krottimonnia tavataan Brasiliasta São Francisco ja Docejoista. Se elää jokien pohjalla, on yöaktiivinen ja sen ravintoa ovat muut kalat. Lajin lisävntymiskausi on lokakuusta helmikuulle ja se munii pohjaan. Krottimonnikoiras vartioi munia. Krottimonni on erittäin hyvä ruokakala. Laji luokitellaan vaarantuneeksi kannan taannuttua ylikalastuksen ja elinympäristön muutosten vuoksi. Krottimonnin viljelyä on tutkittu. ==Lähteet== Luokka:Monnikalat Luokka:Uhanalaiset kalat
Australian avoin tennisturnaus 2022 – miesten nelinpeli

Ivan Dodig ja Filip Polášek olivat puolustava mestaripari, mutta he eivät pelanneet yhdessä tänä vuonna. Dodig pelasi Marcelo Melon kanssa ja Polášek John Peersin kanssa. Turnauksen voittivat villin kortin turnaukseen saaneet Thanasi Kokkinakis ja Nick Kyrgios, joille molemmille mestaruus oli ensimmäinen grand slam -tasolla. == Sijoitetut pelaajat == # Nikola Mektić / Mate Pavić (2. kierros) # Rajeev Ram / Joe Salisbury (välierät) # Marcel Granollers / Horacio Zeballos (välierät) # Juan Sebastián Cabal / Robert Farah (2. kierros) # John Peers / Filip Polášek (puolivälierät) # Tim Pütz / Michael Venus (puolivälierät) # Nicolas Mahut / Fabrice Martin (1. kierros) # Jamie Murray / Bruno Soares (3. kierros) # Ivan Dodig / Marcelo Melo (2. kierros) # Wesley Koolhof / Neal Skupski (puolivälierät) # Sander Gillé / Joran Vliegen (1. kierros) # Kevin Krawietz / Andreas Mies (3. kierros) # Raven Klaasen / Ben McLachlan (3. kierros) # Marcelo Arévalo / Jean-Julien Rojer (1. kierros) # Ariel Behar / Gonzalo Escobar (3. kierros) # Andrei Golubev / Franko Škugor (1. kierros, luovutus) ==Kaavio== ===Loppukierrokset=== ===Kaavion yläosa=== ====Lohko 1==== ====Lohko 2==== ===Kaavion alaosa=== ====Lohko 3==== ====Lohko 4==== == Lähteet == * Main draw === Viitteet === Luokka:Australian avoin tennisturnaus 2022
La Flèche Wallonne 2021

La Flèche Wallonne 2021 oli järjestyksessään 85. maantiepyöräilyn miesten La Flèche Wallonne -kilpailu. Se käytiin 193,6 kilometrin reitillä Charleroista Mur de Huy'hin 21. huhtikuuta 2021. Kilpailu kuului UCI World Touriin. Julian Alaphilippe voitti kilpailun ohitettuaan Mur de Huyn nousun loppuhetkillä Primož Rogliči, joka oli tehnyt oman iskunsa nousun jyrkimmässä kohdassa noin 350 metriä ennen maalia. Alejandro Valverde oli kolmas. == Miesten kilpailun tulokset == == Osallistuneet joukkueet == == Naisten kilpailu == Samana päivänä käytiin 24. naisten La Flèche Wallonne 130,2 kilometrin reitillä, jossa Huy oli lähtöpaikkana ja Mur de Huyn nousu maalina. Kilpailu kuului UCI Women's World Touriin. Anna van der Breggen voitti La Flèche Wallonnen seitsemännen kerran peräkkäin pudotettuaan Katarzyna Niewiadoman kyydistään sata metriä ennen maalia, Elisa Longo Borghini sijoittui kolmanneksi. == Naisten kilpailun tulokset == == Osallistuneet joukkueet == == Lähteet == Luokka:La Flèche Wallonne Luokka:Pyöräilykausi 2021
Australian avoin tennisturnaus 2022 – naisten nelinpeli

Elise Mertens ja Aryna Sabalenka olivat puolustava mestaripari, mutta Sabalenka ei pelannut nelinpeliä tänä vuonna. Mertens pelasi Veronika Kudermetovan kanssa. Turnauksen voittivat Barbora Krejčíková ja Kateřina Siniaková. == Sijoitetut pelaajat == # Barbora Krejčíková / Kateřina Siniaková (mestarit) # Shūko Aoyama / Ena Shibahara (välierät) # Veronika Kudermetova / Elise Mertens (välierät) # Samantha Stosur / Zhang Shuai (2. kierros) # Alexa Guarachi / Nicole Melichar-Martinez (3. kierros) # Gabriela Dabrowski / Giuliana Olmos (2. kierros) # Darija Jurak Schreiber / Andreja Klepač (1. kierros) # Cori Gauff / Catherine McNally (1. kierros) # Caroline Dolehide / Storm Sanders (puolivälierät) # Marie Bouzková / Lucie Hradecká (2. kierros) # Ljudmyla Kitšenok / Jeļena Ostapenko (2. kierros) # Nadija Kitšenok / Sania Mirza (1. kierros) # Asia Muhammad / Jessica Pegula (2. kierros) # Xu Yifan / Yang Zhaoxuan (3. kierros) # Irina-Camelia Begu / Nina Stojanović (1. kierros) # Viktória Kužmová / Vera Zvonarjova (3. kierros) ==Kaavio== ===Loppukierrokset=== ===Kaavion yläosa=== ====Lohko 1==== ====Lohko 2==== ===Kaavion alaosa=== ====Lohko 3==== ====Lohko 4==== == Lähteet == * Main draw === Viitteet === Luokka:Australian avoin tennisturnaus 2022